Komisjoni määrus (EÜ) nr 1336/2003,

25. juuli 2003,

millega muudetakse määrust (EÜ) nr 2076/2002 seoses II lisas loetletud ainete kasutamise jätkamisega

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2003/70/EÜ, [2] eriti selle artikli 8 lõike 2 neljandat lõiku,

ning arvestades järgmist:

(1) Komisjoni määrus (EÜ) nr 2076/2002 [3] sisaldab sätteid, mis käsitlevad teatavate toimeainete väljajätmist direktiivi 91/414/EMÜ I lisast ja kõikidele kõnealuseid toimeaineid sisaldavatele taimekaitsevahenditele antud lubade tagasivõtmist liikmesriikide poolt. Kasutusviiside puhul, mille kohta on esitatud täiendavad tehnilised tõendid toimeaine edasise kasutamise vajaduse kohta ja tõhusate alternatiivide puudumise kohta, on ette nähtud ajutised meetmed, et võimaldada välja töötada alternatiive.

(2) Liikmesriigid on esitanud uusi tõendusmaterjale, mis näitavad vajadust uute oluliste kasutusviiside järele. Komisjon ja liikmesriikide eksperdid on kõnealusele teabele oma hinnangu andnud. Erandeid tuleks teha üksnes juhtudel, mis on õigustatud ega tekita probleeme, ning erandid peaksid piirduma kahjulike organismidega, mille tõrjeks ei ole tõhusaid alternatiive.

(3) Teatavad toimeained kuuluvad oma keemilise sideme või erilise kasutusala tõttu nii tööprogrammi kolmandasse kui ka neljandasse etappi. Ebajärjekindluse vältimiseks tuleks määruse (EÜ) nr 2076/2002 II lisas teha vajalikud kohandused.

(4) Seepärast tuleks määrust (EÜ) nr 2076/2002 vastavalt muuta.

(5) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2076/2002 II lisa asendatakse käesoleva määruse lisaga.

Artikkel 2

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. juuli 2003

Komisjoni nimel

komisjoni liige

David Byrne

[1] EÜT L 230, 19.8.1991, lk 1.

[2] ELT L 184, 23.7.2003, lk 9.

[3] EÜT L 319, 23.11.2002, lk 3.

--------------------------------------------------

LISA

“II LISA

Artikli 2 lõikes 3 osutatud lubade loetelu

Veerg A | Veerg B | Veerg C |

Toimeaine | Liikmesriik | Kasutamine |

2-aminobutaan | Ühendkuningriik | Ladustatud seemnekartul |

Iirimaa | Ladustatud seemnekartul |

1,3-dikloropropeen (cis) | Madalmaad | Lillesibulad, maasikad, köögivili, puukoolide kultuurid, mitmeaastased taimed, viljapuuaedade taasistutamine |

4-CPA (klorofenoksüäädikhape) | Kreeka | Viinamari (seemneteta) |

Hispaania | Tomat, baklažaan |

Atsifluorfeen | Itaalia | Sojauba |

Asakonasool | Belgia | Paprika, tomat, puude haavahooldus |

Madalmaad | Tomat |

Ühendkuningriik | Ilutaimed |

Benfuresaat | Hispaania | Puuvill |

Bromasiil | Prantsusmaa | Lavendel, lavandiin |

Bromopropülaat | Belgia | Aeduba |

Itaalia | Õunviljad, viinapuu |

Hispaania | Sidrun, tomat, õunviljad, viinapuu |

Kaltsiumhüdroksiid (kustutamata lubi) | Madalmaad | Puuviljad |

Kartaap | Itaalia | Õunviljad, luuviljalised, tomat, baklažaan, pipar, melon, kabatšokk, ilutaimed |

Kinometionaat | Kreeka | Melon, arbuus |

Hispaania | Cucurbitaceae |

Klorofenvinfoss | Taani | Peakapsas |

Saksamaa | Väike redis, redis, porgand, sibul, seller, kapsas, kurk, rapsiseemneõli |

Iirimaa | Porgand, pastinaak, kapsas, kaalikas |

Prantsusmaa | Seened, spargel, salatkress, redis, spinat, põldkännak, kornišon, kabatšokk, sibul, šalottsibul, porgand, juurseller, porrulauk, seller, petersell, küüslauk, kapsas, naeris |

Madalmaad | Kapsas, sibul, porgand, kapsasköögivili, kaalikas, naeris, redis, mustjuur, porrulauk, juurseller |

Rootsi | Peakapsas ja kaalikas |

Portugal | Ristõielised |

Hispaania | Ristõielised |

Tsüanasiin | Ühendkuningriik | Hernes, aeduba, ristõielised, nartsissid, õliseemned, Allium, metsandus |

Rootsi | Rapsiseemne õli ja konservkurk |

Iirimaa | Sibul |

Dalapoon | Itaalia | Riis |

Etioon | Prantsusmaa | Porgand, petersell, seller, juurseller, küüslauk, šalottsibul, sibul, porrulauk, kapsas |

Dikegulak | Saksamaa | Ilutaimed (kasvuhoones) |

Dimefuroon | Saksamaa | Rapsiõliseemned |

Dinobutoon | Hispaania | Õunviljad |

EPTC (etüüldipropüültiokarbamaat) | Portugal | Kartul |

Fenpropatriin | Ühendkuningriik | Marjad (must sõstar) |

Fenuroon | Ühendkuningriik | Hernes, aeduba, spinat |

Flumetraliin | Portugal | Tubakas |

Hispaania | Tubakas |

Fomesafeen | Ühendkuningriik | Hernes, aeduba, lupiin |

Prantsusmaa | Sojauba, uba |

Itaalia | Sojauba, aeduba, hernes |

Furalaksüül | Iirimaa | Ilutaimed |

Furatiokarb | Belgia | Porrulauk |

Haloksüfop | Taani | Punase aruheina seemnepõld, ilutaimede külvipeenrad |

Heptenofoss | Iirimaa | Ilutaimed, kurk, tomat, salat |

Itaalia | Kapsas, aeduba, salat |

Heksasinoon | Austria | Okaspuud |

Prantsusmaa | Okaspuud, lavendel, lavandiin, salvei, lagrits, lutsern, suhkruroog |

Iirimaa | Okaspuud |

Hispaania | Okaspuud, lutsern |

Imasapüür | Iirimaa | Metsandus |

Portugal | Maa, millel põllukultuure ei kasvatata |

Iminoktadiin | Kreeka | Tomat kilekatte all |

Meproniil | Austria | Salat |

Metobromuroon | Belgia | Põldsalat, aeduba, kartul |

Hispaania | Kartul |

Saksamaa | Põldsalat, aeduba, tubakas |

Prantsusmaa | Põldkännak |

Metoksuroon | Belgia | Porgand, kartul |

Prantsusmaa | Porgand |

Iirimaa | Porgand |

Luksemburg | Porgand, kartul |

Madalmaad | Porgand, kartul, iiris, gladiool |

Ühendkuningriik | Porgand, pastinaak |

Naptalaam | Hispaania | Melon, arbuus |

Prantsusmaa | Melon |

Ometoaat | Austria | Ilutaimed |

Orbenkarb | Austria | Lupiin |

Oksadiksüül | Belgia | Herneseemne töötlemine |

Oksükarboksiin | Ühendkuningriik | Ilutaimed |

Austria | Ilutaimed |

Kreeka | Ilutaimed, lilled |

Hispaania | Ilutaimed |

Iirimaa | Turbarohi |

Pebulaat | Kreeka | Tubakas |

Pentanokloor | Ühendkuningriik | Sarikalised, ürdid, dekoratiivtaimed |

Prometrüün | Ühendkuningriik | Sarikalised, Allium, ürdid |

Hispaania | Porgand, seller, puuvill, kikerhernes, hernes, läätsed |

Kreeka | Puuvill |

Iirimaa | Porgand, petersell, seller, pastinaak |

Portugal | Kartul, porgand, petersell, porrulauk, hernes |

Prantsusmaa | Seller, juurseller, läätsed, porrulauk |

Püridafentioon | Hispaania | Viinapuu, heintaimed, sidrun |

Resmetriin | Ühendkuningriik | Seened |

Kivipulber | Austria | Metsandus |

Setoksüdiim | Austria | Maasikas |

Belgia | Porrulauk, aeduba, kapsas |

Itaalia | Köögiviljad |

Hõbenitraat | Madalmaad | Seemneks kasvatatav kurk ja kornišon |

Naatriummonokloroatsetaat | Ühendkuningriik | Ristõielised, Allium, marjad, humal |

Iirimaa | Kapsas, rooskapsas, lehtkapsas |

Naatriumhõbetiosulfaat | Taani | Lõikelilled, potililled |

Sulfotep | Saksamaa | Dekoratiivtaimed ja köögiviljad kasvuhoones |

Tõrvhapped | Iirimaa | Desinfitseerimiseks |

Ühendkuningriik | Desinfitseerimiseks |

Temefoss | Hispaania | Riis |

Terbatsiil | Hispaania | Mentha |

Prantsusmaa | Arnika, mesikas, meliss, piparmünt, pune, käoorvik, rosmariin, aed-piparrohi, salvei, tüümian |

Kreeka | Aromaatsed taimed |

Ühendkuningriik | Aromaatsed taimed ja ravimtaimed |

Terbufoss | Kreeka | Suhkrupeet |

Terbutriin | Ühendkuningriik | Hernes, aeduba, lupiin |

Hispaania | Tsitrus |

Iirimaa | Hernes, aeduba |

Tetradifoon | Hispaania | Tsitruselised, Cucurbitaceae, tomat, viinamari |

Iirimaa | Tomat, kurk, ilutaimede paljundusmaterjal |

Triasofoss | Iirimaa | Porgand |

Triforiin | Austria | Aeduba, kurk, kasvavad ilutaimed, roosid |

Taani | Õun, pirn, must sõstar, punane sõstar, karusmari |

Vamidotioon | Belgia | Õun, puuviljelus |

Hispaania | Õunviljad |

Itaalia | Õunviljad |

Portugal | Õun, pirn |

--------------------------------------------------